open-index/open-wikipedia-markdown huggingface dataset:
Sergej Makarov (ishockeyspiller)

**Sergej Mikhajlovitsj Makarov** (russisk: *Сергей Михайлович Макаров*; født 19. juni 1958 i Tsjeljabinsk i daværende Sovjetunionen) er en tidligere russisk ishockeyspiller.

Makarov var forward på det sovjetiske landslaget i ishockey og klubblaget CSKA Moskva. Han ble olympisk mester to ganger og vant flere verdensmesterskap med Sovjetunionen på 1970- og 80-tallet. Makarov utgjorde sammen med Igor Larionov og Vladimir Krutov første rekke på det sovjetiske landslaget. Han spilte elleve sesonger i CSKA Moskva og ble kåret til landets beste spillere åtte ganger.

## OL-medaljer
* 1984  Sarajevo - **gull** i ishockey med Sovjetunionen 
* 1988  Calgary - **gull** i ishockey med Sovjetunionen 
* 1980  Lake Placid - sølv i ishockey med Sovjetunionen

## VM-medaljer
* 1978  Praha - **gull** med Sovjetunionen
* 1979  Moskva - **gull** med Sovjetunionen
* 1981  Stockholm/Göteborg - **gull** med Sovjetunionen
* 1982  Helsingfors/Tammerfors - **gull** med Sovjetunionen
* 1983  München/Dortmund - **gull** med Sovjetunionen
* 1985  Praha - bronse med Sovjetunionen
* 1986  Moskva - **gull** med Sovjetunionen
* 1987  Wien - sølv med Sovjetunionen
* 1989  Stockholm/Södertälje - **gull** med Sovjetunionen
* 1990  Bern/Fribourg - **gull** med Sovjetunionen
* 1991  Åbo/Helsingfors, Tammerfors - bronse med Sovjetunionen

## Referanser


## Eksterne lenker
*
Peter O’Connor

**Peter O'Connor** (født 24. oktober 1872 i Millom, død 9. november 1957) var en irsk friidrettsutøver. Han satte en verdensrekord i lengdehopp som ble stående i mange år, og vant OL-medaljer under OL 1906.

## Tidlig karriere
O'Connor ble født i Cumberland i England, og vokste opp i Wicklow i Irland. I 1899 ble han irsk mester i lengdehopp, høydehopp og tresteg. I løpet av de neste ti årene slo han jevnlig de britiske utøverne i internasjonale konkurranser. Han ble invitert til å representere Storbritannia under OL 1900, men nektet, da han bare ville representerer Irland.

## Verdensrekorden
Per juni 1900 var det lengste registrerte lengdehoppet på 7,50, utført av amerikaneren Meyer Prinstein. I 1900 og 1901 satte O'Connor flere uoffisielle verdensrekorder. 5. august 1901 hoppet han 7,61 (24 fot og 7/8 tomme) i Dublin, den første verdensrekorden i lengde som ble godkjent av IAAF. Hoppet ble regnet som en sensasjon, siden det bare var en kvart centimeter bak drømmegrensen på 25 fot. Rekorden ble stående i 20 år, noe bare rekordene til Jesse Owens (25 år), Bob Beamon (23 år) og Mike Powell (28 år) har slått. Resultatet ble stående som irsk rekord i hele 89 år.

## OL 1906
I 1906 ble O'Connor og to andre utøvere, Con Leahy og John Daly, påmeldt til lekene i Athen for å representere Irland. De bar grønne blazere og luer med en gyllen kløver, og et irsk flagg Erin Go Bragh. Reglene ble imidlertid endret slik at bare utøvere som var nominert av nasjonale olympiske komiteer kunne representere sitt land. Irland hadde ingen olympisk komité, og den britiske olympiske komiteen innlemmet utøverne i sin tropp. Da de registrerte seg for lekene, oppdaget O'Connor og de andre irene at de stod oppført som britiske, ikke irske, medlemmer.

I lengdekonkurransen møtte O'Connor Meyer Prinstein fra USA, som han hadde fratatt verdensrekorden fem år tidligere. Den eneste dommeren i konkurransen var Matthew Halpin, som var lagleder for den amerikanske troppen. O’Connor protesterte, da han fryktet urettferdig dømming, men protesten ble avvist. Han fortsatte å protestere mot Halpins avgjørelser gjennom resten av konkurransen. Resultatene ble ikke kunngjort før etter av konkurransen var avsluttet. Prinstein ble utropt som vinner, med O'Connor på sølvplass.

I trestegkonkurransen to dager senere slo O'Connor landsmannen Con Leahy i kampen om gullmedaljen. Han var 34 år gammel, den eldste gullvinneren noensinne i denne grenen. Prinstein, mesteren fra lekene i 1900 og 1904, ble uten medalje i denne øvelsen.

## Senere karriere
O'Connor vant ikke flere titler etter 1906. Han fortsatte å være involvert i friidrett, han var blant annet med på å grunnlegge Waterford Athletic Club, og var senere både dommer og tilskuer i flere OL. Han praktiserte som forsvarer i Waterford, hvor han døde i 1957, 85 år gammel.

## Referanser


## Kilder
* *The King of Spring – The Life and Times of Peter O'Connor*. Mark Quinn.  ISBN 1-904148-52-2

## Eksterne lenker
*
Aerith Gainsborough

, kjent som **Aeris Gainsborough** i engelske oversettelser av *[[Final Fantasy VII]]*, er en kvinnelig protagonist i Squares (nå Square Enix) rollespill *Final Fantasy VII*. Hun er designet av Tetsuya Nomura, med innflytelse fra Yoshinori Kitase, Hironobu Sakaguchi og Yoshitaka Amano. Aerith har også opptredd i senere utgivelser av *[[Final Fantasy VII#Compilation of Final Fantasy VII|Compilation of Final Fantasy VII]]*- og *[[Kingdom Hearts]]*-serien.
## Referanser


## Eksterne lenker
* Aeris Gainsborough-profil
* Aeris Gainsborough hos Wikia
Skjomen kraftverk

**Skjomen kraftverk** er et vannkraftverk ved Sør-Skjomen i Narvik kommune i Nordland fylke. 

Kraftverket henter vann fra et omfattende tunnelsystem i grensetraktene mot Sverige. 

Tjårdavatnet reguleres mellom 616 og 590 moh. Til Tjårdavatnet overføres det vann fra Middagsvatnet og Langvatnet som reguleres mellom 678 og 674 moh. Overføringen av vannet fra Langvatnet skjer via Sverige og innsjøen Siiddasjávri, som ligger nedstrøms Langvatnet. Til Siiddasjávri, som er regulert mellom 614 og 604 moh i forbindelse med kraftutbygging i Sverige, ble det bygget en tunnel som om vinteren fører vann fra Langvatnet til Skjomen, og om sommeren fører tilsvarende vannmengde tilbake til Siiddasjávri for benyttelse i kraftverkene langs Luleälven.  

Iptojávri reguleres mellom 615 og 589 moh. Til dette magasinet overføres det vann fra Båtsvatn og Norddalen kraftverk samt flere bekkeinntak.
 
Kraftverket ble satt i drift i 1973 og utvidet frem til 1980. 

Det er installert tre peltonturbiner på totalt 300 MW. Midlere årsproduksjon er på 1257 GWh. 

Eier er Statkraft.

## Referanser


## Kilder
* 
* NVE vannkraftdatabase
* Statkraft
Vladimir Krutov

**Vladimir Jevgenjevitsj Krutov** (russisk: Владимир Евгеньевич Крутов) (født 1. juni 1960 i Moskva i daværende Sovjetunionen, død 6. juni 2012 i Moskva i Russland) var en russisk ishockeyspiller.

Krutov var *forward* på det sovjetiske landslaget i ishockey og klubblaget CSKA Moskva. Han ble olympisk mester to ganger og vant flere verdensmesterskap med Sovjetunionen i 1980-årene. Krutov utgjorde sammen med Igor Larionov og Sergej Makarov førsterekken på det sovjetiske landslaget, kalt KLM-rekka.

Han døde 6. juni 2012 på et sykehus i Moska av indre blødninger og leversvikt som følge av en bilulykke 4. juni 2012.

## OL-medaljer
* 1984  Sarajevo - **gull** i ishockey med Sovjetunionen 
* 1988  Calgary - **gull** i ishockey med Sovjetunionen 
* 1980  Lake Placid - sølv i ishockey med Sovjetunionen

## Referanser


## Eksterne lenker
*
Hagen

**Hagen** er en by i Tyskland i delstaten Nordrhein-Westfalen med rundt 193&nbsp;000 innbyggere, 160,4&nbsp;km². Byen ligger øst i Ruhrområdet, 16&nbsp;km sør for Dortmund, der elvene Lenne, Volme og Ennepe munner ut i elven Ruhr. Her begynner området Sauerland som strekker seg mot sørøst. I byen ligger FernUni Hagen, det eneste fjernutdanningsuniversitet i Tyskland, med rundt 56&nbsp;000 studenter (2004/05), som gjør det til det største universitetet i Nordrhein-Westfalen. Det er også andre høyskoler i byen.

Hagen ble først nevnt i Lorsch-annalene i 775, og beskrives omkring 1200 som navnet på en gård der elvene Volme og Ennepe renner sammen. I middelalderen var byen ubetydelig, og sto i skyggen av byer som Iserlohn og Hohenlimburg. Byen begynte å vokse fra 1661 da det ble anlagt vanndrevne stangjernshammere og andre anlegg for jernbearbeiding langs elven Ennepe. I 1746 fikk byen byrettigheter og ble oppbygget med bistand fra den prøyssiske stat. På 1800-tallet startet kullbryting og stålproduksjon i Ruhrområdet, og Hagen ble trukket inn i et vidtgående vekstområde. I revolusjonsåret 1848 ble Hagen knyttet til flere jernbaner, og ble et viktig knutepunkt østover for Ruhrområdet. På denne tiden gikk byen forbi Iserlohn som den ledende byen i dette området, og byen blomstret i keisertiden 1871-1914.

Tidlig på 1900-tallet trakk bankieren Karl Ernst Osthaus mange ledende, unge arkitekter og kunstnere til Hagen, deriblant Peter Behrens og Walter Gropius.  I tysk arkitektur ble "Hagen-stilen" et bindeledd mellom jugendstil og modernisme (se: Bauhaus-skolen). I 1928 hadde Hagen med mer enn 100&nbsp;000 innbyggere, ikke minst stimulert av grunnleggelsen av det store stålverket "Hasper Hütte". ved starten av andre verdenskrig i 1939 bodde mer enn 150.000 mennesker i Hagen, men under krigen ble byens sentrum nesten totalt utbombet. På 1970-tallet begynte en nedgang i tysk stålindustri som rammet Hagen hardt, og folketallet nådde sin topp i 1975, hvoretter det har gått tilbake.

Batteriprodusenten Varta og det finske papirkonsernet Stora Enso har anlegg i byen. det er en mindre flyplass 1&nbsp;km nord for Hasper Talsperre.  Avisene Westfalenpost og Westfëlische Rundschau utkommer i Hagen. Hagener Volkspark har en permanent astronomisk utstilling, og Byen har under oppføring et museum for maleren Emil Schumacher, som var fra Hagen.

Den tidligere gruven Hagen-Vorhalle er en av verdens rikeste funnsteder for fossiler, med inntil 320 millioner år gamle insekter. Det er funnet rester av 10.700 år gamle, moderne mennesker i en sidedal like utenfor Hagen.

## Referanser


## Eksterne lenker
*
Hundebjørner

* *H. barbouri*
* *H. californicus*
* *H. cf. stehlini*
* *H. gargan*
* *H. goeriachensis*
* *H. hareni*
* *H. sansaniensis*
* *H. mayorali*
* *H. stehlini*
* *H. teilhardi*
* *H. ursinus*
* *H. youngi*

**Hundebjørner** (*Hemicyon*) eller **halvhunder** er et utdødd gruppe med bjørnelignende rovpattedyr som ga opphav til **halvhundfamilien** (Hemicyonidae). Disse rovpattedyra, som levde i Eurasia og Nord-Amerika under miocen (for ca. 14-22 millioner år siden), var omkring 70 cm høye og 150 cm lange.

## Fylogeni
Fylogenien under viser grupens nærmeste slektninger og er i henhold til *Wesley-Hunt og Flynn* (2005)-

## Referanser


## Eksterne lenker
*
China-Zentrum

**China-Zentrum** er et institutt opprettet i Tyskland i 1988 som har til formål å fremme kulturell og religiøs utveksling og gjensidig kunnskap mellom Kina og Vesten. Instituttet, som har sitt tilhold i Sankt Augustin nær Bonn i Tyskland, er katolsk, og har som medlemmer katolske hjelpeorganisasjoner, ordener og bispedømmer i Tyskland, Østerrike, Sveits og Italia. 

Instituttet utgir tidsskriftet *[[China Heute]]* og en rekke bøker om religion og kirke i Kina, og er i besittelse av en enestående omfattende bok- og tidsskriftssamling om samme emnefelter. Biblioteket er knyttet til det tilliggende partnerinstituttet *[[Monumenta Serica]]*.  

*China-Zentrum* opprettholder variert og bred kontakt med kirken og andre innretninger i Folkerepublikken Kina, Hongkong, Macao og Taiwan.
Båtsvatn kraftverk

**Båtsvatn kraftverk** er et vannkraftverk ved Kobbvatnet i Narvik kommune i Nordland fylke. 

Kraftverket utnytter fallet fra magasinene Øvre Kjørisvatnet og Gautelisvatnet

Øvre Kjørisvatnet reguleres mellom 885 og 875 moh mens Gautelidsvatnet reguleres mellom 859 og 841 moh.

Kraftverket ble satt i drift i 1977. Eier er Statkraft.

Det er installert en francisturbin på 30 MW. Midlere årsproduksjon er på 130 GWh. 

Vannet fra kraftverket benyttes også i Skjomen kraftverk.

## Referanser


## Kilder
* 
* NVE vannkraftdatabase
* Statkraft
Norddalen kraftverk

**Norddalen kraftverk** er et vannkraftverk i Norddalen i Narvik kommune i Nordland fylke. 

Kraftverket utnytter fallet fra magasinet Lossivatnet som reguleres mellom 732 og 700 moh.

Det hentes også inn vann fra to bekkeinntak  samt fra elven Sealggjohka.

Det er installert en francisturbin på 7,5 MW. Midlere årsproduksjon er på 32 GWh. 

Vannet fra kraftverket benyttes også i Skjomen kraftverk.

Eier er Statkraft.

## Referanser


## Kilder
* 
* NVE vannkraftdatabase
* Statkraft
Higravtindan

**Higravtindan** som ligger på østsiden av Austvågøy. Toppunktet på  meter over havet ligger noen få meter inn på Vågans side av grensen mellom Hadsel og Vågan kommuner. Dette er det høyeste punktet i Vågan, og i hele Lofoten.

Toppens primærfaktor på  meter er blant de 40 høyeste i Skandinavia.
__NOTOC__
## Se også
* Liste over fjell i Skandinavia

## Fotnoter



## Referanser




## Eksterne lenker
* 
*
Tifa Lockhart

er en kvinnelig protagonist fra Squares (nå Square Enix) rollespill *[[Final Fantasy VII]]* designet av Tetsuya Nomura. Hun er en ekspert i Zangan-Ryu-kampsport, og bruker hennes never og føtter som hennes våpen. Tifas stemme blir gitt av Ayumi Ito i Japan, unntatt i spillet *[[Ehrgeiz]]*, hvor stemmen blir gitt av Yūko Minaguchi. I engelske versjoner blir stemmen gitt av Rachael Leigh Cook.
## Referanser


## Eksterne lenker
* Tifa Lockhart-profil
* Tifa Lockhart hos Wikia
Francisco Javier Venegas

Don **Francisco Javier Venegas de Saavedra** (født 1760, død 1838) var visekonge av Ny-Spania fra den 14. september 1810 til den 4. mars 1813.

## Referanser
Maritta B. Ohrstrand

**Maritta Boxaspen Ohrstrand** (født 1949) er Senterpartipolitiker og varaordfører i Kristiansund. Frem til kommunesammenslåingen mellom Frei og Kristiansund, var hun ordfører i Frei kommune. I løpet av valgperioden 2003 til 2007 ble det vedtatt å slå kommunen sammen med Kristiansund fra 1. januar 2008. Ohrstrand har vært delaktig i arbeidet med sammenslåingen i perioden.

Ohrstrand har i perioden også vært fylkesleder i KS og medlem av KS' hovedstyre.

## Referanser
Odd-Ingar Widnes

**Odd-Ingar Widnes** (født 29. desember 1950) er en norsk lokalpolitiker (Sp) fra Skiptvet. Han var ordfører i Skiptvet fra 1999 til 2007. Han er også konkurranseskytter, og har blant annet en fjerdeplass fra NM.

## Referanser


## Eksterne lenker
Hardt mellomrom

Et **hardt mellomrom** eller **fast mellomrom** (eng. **non-breaking space**, forkortet **nbsp**) er en type mellomrom som hindrer at de tilgrensende ordene kan bli adskilt av linjeskift ved automatisk linjebryting. Et ordinært mellomrom er et sted linjen kan brytes hvis linjen er for lang, men en slik brytning skaper dårlig lesbarhet hvis mellomrommet for eksempel er et tusenskilletegn. Dette kan illustreres med en situasjon der «10&nbsp;000» blir vist med «10» på slutten av én linje, og «000» på den neste linjen. For å forhindre slike situasjoner, brukes harde mellomrom. Et hardt mellomrom er like bredt som et ordinært mellomrom. 

Harde mellomrom kan også brukes til å lage flere mellomrom etter hverandre i markeringsspråk som HTML, som reduserer flere ordinære mellomrom til ett enkelt mellomrom.

## Koder
* I Unicode er koden U+00A0 og kalles «No-Break Space».
* I ISO/IEC 8859 er koden 0xA0.
* I KOI8-R er koden 0x9A.
* I EBCDIC er koden 0x41 og kalles «No-Break Space».
* I noen versjoner av utvidet ASCII blir tegn 255 (0xFF) et hardt mellomrom.
* I HTML skrives koden som `&amp;nbsp;`, `&amp;#160;` eller `&amp;#xa0;`.
* I TeX brukes en tilde () for å få frem tegnet.

Tekstbehandlere kan bruke forskjellige metoder for å få frem andre versjoner av tegnet på tastaturet:
* Standardkombinasjonen i Microsoft Word er Ctrl+Shift+MELLOMROM.
* I WordPerfect kalles tegnet «hard space», og snarveien er Ctrl+MELLOMROM.
* I LibreOffice er snarveien Ctrl+Shift+MELLOMROM.
* I Vims *insert mode* brukes Ctrl+K N S.
*I Mac OS er snarveien TILVALG+MELLOMROM.
* I Powerpoint kan man bruke tastekombinasjonen «Alt+0160».
Bjørnehunder

* Amphicyoninae
* Daphoeninae
* Temnocyoninae
* Thanmastocyoninae

**Bjørnehunder** (Amphicyonidae) er en utdødd gruppe med hundelignende rovpattedyr som trolig er nærmere beslektet med basale canider (*Wesley-Hunt og Flynn*, 2005) enn med bjørner, slik man trodde tidligere. Disse rovpattedyra, som var på størrelse med en amerikansk svartbjørn, levde i Eurasia og Nord-Amerika fra sen eocen til sen miocen. Forskerne tror de var snikmordere, siden lemmene var korte.

## Klasifisering
* **Amphicyonidae**
** ** Amphicyoninae**
*** *Agnotherium*
**** *A. antiquus*
**** *A. grivense*
*** *Amphicyon*
**** *A. frendens* 
**** *A. bohemicus*
**** *A. castellanus*
**** *A. caucasicus*
**** *A. galushai* 
**** *A. giganteus*
**** *A. ingens*
**** *A. intermedius* (variant)
**** *A. laugnacensis*
**** *A. longiramus* 
**** *A. major* 
**** *A. pontoni* 
**** *A. reinheimeri* 
**** *A. riggsi* 
**** *A. tairumensis*
**** *A. ulungurensis*
*** *Amphicyonopsis*
**** *A. serus*
*** *Brachycyon*
**** *B. reyi*
**** *B. palaeolycos*
**** *B. gaudryi*
*** *Cynelos*
**** *C. caroniavorus*
**** *C. crassidens*
**** *C. helbingo*
**** *C. idoneus*
**** *C. jourdan*
**** *C. lemanensis*
**** *C. pivetaui*
**** *C. rugosidens*
**** *C. schlosseri*
**** *C. sinapius*
*** *Cynodictis*
**** *C. gregarius*
**** *C. lippincottianus*
**** *C. temnodon*
*** *Euroamphicyon*
**** *E. olisiponensis*
*** *Gobicyon*
**** *G. macrognathus*
**** *G. zhegalloi*
*** *Guangxicyon*
**** *G. sinoamericanus*
*** *Haplocyon*
**** *H. elegans*
**** *H. crucians*
*** *Haplocyonoides*
**** *H. mordax*
**** *H. serbiae*
**** *H. ponticus*
*** *Haplocyonopsis*
*** *Harpagocyon*
*** *Heducides*
*** *Ischyrocyon*
**** *I. gidleyi*
*** *Mammacyon*
**** *M. obtusidens*
*** *Paradaphoenus*
**** *P. cuspigerus*
**** *P. minimus*
**** *P. tooheyi*
*** *Pericyon*
*** *Pliocyon*
**** *P. medius*
**** *P. robustus*
*** *Proamphicyon*
*** *Protemnocyon*
*** *Pseudarctos*
**** *P. bavaricus*
*** *Pseudamphicyon*
**** *P. bavaricus*
*** *Pseudocyon*
**** *P. sansaniensis*
**** *P. steinheimensis*
**** *P. styriacus*
*** *Pseudocyonopsis*
**** *P. ambiguus*
**** *P. antiquus*
**** *P. quercensis*
*** *Symplectocyon*
*** *Ysengrinia*
**** *Y. americanus*
**** *Y. depereti*
**** *Y. geraniana*
**** *Y. ginsburg*
**** *Y. tolosana*
** **Daphoeninae**(Nord-Amerika)
*** *Adilophontes*
**** *A. brachykolos*
*** *Borocyon*
*** *Brachyrhyncocyon*
**** *B. dodgei*
**** *B. montanus*
*** *Daphoenictis*
**** *D. tedfordi*
*** *Daphoenodon*
**** *D. falkenbachi*
**** *D. notionastes*
**** *D. robustum*
**** *D. periculosus*
**** *D. skinneri*
**** *D. superbus* 
*** *Daphoenus*
**** *D. dodgei* (*Daphoenocyon dodgei*)
**** *D. felinus* 
**** *D. hartshornianus*
**** *D. inflatus*
**** *D. lambei*
**** *D. nebrascensis*
**** *D. socialis*
**** *D. transversus*
**** *D. vetus*
*** *Paradaphoenus*
**** *P. cuspigerus*
**** *P. minimus*
**** *P. tooheyi*
** **Temnocyoninae** (Nord-Amerika)
*** *Temnocyon*
**** *T. altigenis*
**** *T. ferox*
**** *T. percussor*
**** *T. venator*
** **Thanmastocyoninae**

## Referanser


## Eksterne lenker
*
Rick Husband

**Richard Douglas Husband** (1957–2003) var en amerikansk testpilot og romfarer hos NASA og oberst i det amerikanske flyvåpenet. Han ble utvalgt som romfarer i NASA Group 15 i 1994. Han fløy i rommet to ganger, første gang på STS-96 i 1999, da som pilot.

Hans andre romferd var ferden STS-107, som endte med at romfergen Columbia brøt opp ved tilbakevendingen gjennom jordens atmosfære. Husband og de seks andre romfarerne ombord omkom.

## Referanser


## Eksterne lenker
* Rick Douglas Husbands biografi hos NASA 
* Minneside hos NASA
Apalset (Gloppen)

**Apalset** er en gård i Gloppen kommune i Sogn og Fjordane. Gården ligger vest for den gamle storgården Vereide på nordsiden av Gloppefjorden. Videre mot vest ligger gårdene Andenes og Hjelmeset.

## Tidlig beboelse
Sorenskriveren for Nordfjord, Søfren Christenson Wittrup (1619&ndash;1669), bosatte seg på Apalset. Kommandanten for *Gloppekompaniet* bodde på gården i 1768, mens gården fra 1813 igjen ble tilholdssted for sorenskriveren i Nordfjord. Etter at Gloppen ble egen kommune i 1837, ble kommunestyremøtene holdt på denne gården i mange år.

## Skoler
I 1875 etablerte Jakob Hjelmeset en friskole for bondegutter på Apalset, etter folkehøgskole-idéen. Skolen ble flyttet bort fra gården etter et år.

Fylkets første amtsskole, *[[Amtsskolen på Apalset]]* startet på Apalset samme år, i 1876. Skolen holdt til her til 1886 da den ble flyttet til Innvik i Stryn kommune. I 1900 flyttet skolen til Nordfjordeid, og ble forløperen til Fjordane Folkehøgskole.

## Jektebyggere
På Apalset bodde også kjente jektebyggerbrødrene Jakob (1840&ndash;1912) og Andreas (1846&ndash;1913) Apalset. Brødrene stod blant annet bak byggingen av «Holvikejekta» som ble sett på land i 1905 på Austrheim og er nå en del av utstillingene til Nordfjord folkemuseum.

## Etternavn
Per 2010 er det 25 personer med etternavnet Apalset i Norge.

## Referanser


## Kilder
* Nrks fylkesleksikon *Amtsskulen på Apalset*
Svein Roar Jacobsen

**Svein Roar Jacobsen** (født 25. mars 1951) er en norsk lokalpolitiker (Ap) som var ordfører i Sortland kommune fra 2003 til 2011.

I ordførerperioden hadde Jacobsen permisjon fra jobben som pedagogisk-psykologisk rådgiver ved PPD for Vesterålen og Lødingen, hvor han har vært ansatt siden 1979.
Enaliarctos

* *E. mealsi*
* *E. barnesi*
* *E. emlongi*
* *E. mitchelli*
* *E. tedfordi*

***Enaliarctos*** (Enaliarctidae) er en utdødd slekt av seler. Den har også blitt kalt **ursel** og har sin egen familie.

Trolig oppsto den første arten i denne slekten i miocen (for omkring 20 millioner år siden). Den var omkring 150&nbsp;cm lang og kan ha levd som en oter. Den hadde en kort halestubb, utviklede lemmer og svømmehund mellom tærne. Kjevene var utstyrt med rovtenner. Fossiler er bare funnet langs kysten av Stillehavet i Nord-Amerika.

## Fylogeni
### Anetre
Fylogenien under viser grupens nærmeste slektninger og er i henhold til *Wesley-Hunt og Flynn* (2005)-

## Referanser


## Eksterne lenker
*
Ulf Ekberg

**Ulf Ekberg** (født 6. desember 1970 i Göteborg) er en svensk pop-sanger og -musiker.

Ekberg startet gruppen Ace of Base sammen med Jonas Berggren i 1989. Ulf Ekberg og Jonas Berggren ble senere radarparet «Joker & Buddha» som produserte og skrev de fleste låtene i Ace of Base.

Ace of Base er med sine 23 millioner solgte album av *Happy Nation* med i Guinness rekordbok for det mestselgende debutalbumet nogensinne. I 1993 toppet de både Billboards singelliste og albumliste i seks uker med *The Sign* og solgte som eneste ikke-amerikanske band til diamant på albumet. I USA ble Ace of Base nominert til tre Grammy Awards, vant to American Music Awards samt to Billboard Awards. Ace of Base toppet lister over hele verden på 1990-tallet og har hittil gitt ut fire album samt et samlealbum med fire nye låter.

I 1993 mottok Ekberg dødstrusler fra rasister etter at han gikk ut og offisielt bekreftet at han hadde vært med i en rasistisk gruppe på midten av 1980-tallet, noe som han senere har tatt sterkt avstand fra.

Ekberg har mellom 1996 og 2005 produsert internasjonal musikk, gjort TV-produksjoner, film og events. Han gir årlig penger til kreftforskning, blant annet ved ulike krefttilstelninger. Han støtter også prosjekter som på ulike vis jobber for å forbedre barns vilkår rundt om i verden og han har vært aktiv for å bekjempe hiv i Afrika. Han har vært engasjert i flere prosjekter med bl.a. UNESCO og Redd Barna. Ekberg har også i flere år sittet som strategisk rådgiver til globale konsumentvaremerker samt vært aktiv i et flertall internasjonale «Think tanks» for både miljøspørsmål og Global Businesses.

Etter å ha opplevd tsunamien på Phuket i Thailand desember 2004, startet Ekberg *Surin Relief Fund*, som fokuserer på fattige og foreldreløse barn.

Ekberg har flere styreoppdrag, bl.a i motehuset J.Lindeberg Asien.

## Komposisjoner og produksjoner
### Med Jonas Berggren
* Wheel of Fortune
* All That She Wants
* Young and Proud
* Living In Danger
* My Mind
* Dancer In a Daydream
* Dimension of Depth (Instrumental)
* Happy Nation
* Voulez-Vous Danser
* Waiting For Magic
* Münchhausen (Just Chaos)

### Med Jonas, Jenny, og Malin Berggren
* Hear Me Calling
* Love In December
* Change With the Light

### Med Stonestream og John Ballard
* Que Sera
* Perfect World
* Edge of Heaven

### Med John Ballard
* Slow Down (under navnet Metrix sammen med bl.a. Shirley Clamp, "Katie" og "Cream".)
* Mercy Mercy
* I Pray
* Don't Go Away

### Med Commit Suicide
* Rør Inte Vårat land
* Killing Machine

## Sang på
* "All that she wants"
* "Wheel of Fortune"
* "Living in Danger"
* "My Mind"
* "Happy Nation"
* "Don't Turn Around"
* "Waiting for Magic"
* "Fashion Party"
* "Münchhausen (Just Chaos)"
* "Hear Me Calling"
* "Perfect World"
* "I Pray"
* "Change With the Light"
* "Mr. Replay"

## Eksterne lenker
* 
* 
* 
* Tysk hjemmeside 
* Engelsk hjemmeside 
* Biografi
* Biografi på VH1
* Biografi på MTV
John Skaara

**John Skaara** (født 23. februar 1943) er en lokalpolitiker som representerer Høyre. Han var ordfører i Eigersund kommune  fra 2003 til 2007. 

På 1970 tallet var han i en kort periode medlem av Venstre/Det Nye Folkepartiet før han gikk over til Høyre. Som ordfører er han mest kjent for at han samlet alle ordførere i Rogaland i et krav om at Statoil fortsatt skulle ha hovedkvarteret i Stavanger.

Skaara er utdannet lærer og var rektor i over 30 år. 

## Referanser


## Kilder
* I Rogaland om John Skaara
Grímsvötn

**Grímsvötn** er en samling av innsjøer på Island. De ligger i Islands høyland på den nordvestre delen av Vatnajökull og er dekket av breens isdekke. Under dem ligger det svære magmakammeret til en kraftig vulkan. Innsjøene ligger i en høyde av 1&nbsp;725 m.

Grímsvötn har et sprekksystem som går diagonalt fra sørvest til nordøst, og det massive utbruddet fra Laki i 1783&ndash;84 var en del av det samme sprekksystemet. Grímsvötn hadde faktisk utbrudd på samme tidspunkt som Laki i 1783, men utbruddet på Grímsvötn døde ikke ut før i 1785. På grunn av at størstedelen av vulkanen ligger under Vatnajökull, har de fleste utbrudd vært subglasiale.

## Jökulhlaup

Utbrudd under breisen forårsaker jevnlig subglasiale flomutbrudd, noe som på islandsk er kjent som jökulhlaup. Vulkanutbrudd kan smelte nok is til å fylle Grímsvötnkalderaen med vann, og trykket kan i noen tilfeller bli stort nok til å plutselig løfte hele isdekket, noe som leder til at store mengder vann på kort tid flommer ut. På grunn av dette blir kalderaen nøye overvåket av forskere. Da et stort utbrudd skjedde i 1996 visste geologer i god tid i forveien at et flomutbrudd var nært forestående. Dette skjedde ikke før flere uker etter at utbruddet var over, men overvåkningen gjorde det mulig å stenge den islandske ringveien (Hringvegur) da flommen først kom. En strekning av veien som går over Skeiðará breelvsletten ble skylt vekk i flommen, men det ble ikke meldt om noen skadde.

## De siste utbruddene

Et utbrudd som varte rundt en uke begynte ved Grímsvötn 28. desember 1998, men dette resulterte ikke i noe flomutbrudd. I november 2004 kom det på nytt et utbrudd som igjen varte rundt en uke. Vulkansk aske fra utbruddet hadde nedfall så langt unna som det europeiske fastlandet og forårsaket midlertidige problemer for flytrafikken til og fra Island. Dette utbruddet ledet heller ikke til noe flomutbrudd.

Vulkanen hadde igjen et utbrudd 21.-25. mai 2011.

## Bakterier i innsjøene

Sommeren 2004 fant forskere bakterier i vannet til Grímsvötninnsjøene under isbreen. Dette var første gang det hadde blitt funnet bakterier i innsjøer under en isbre. På grunn av den geotermiske varmen fryser aldri innsjøene helt. Bakteriene er også i stand til å overleve på veldig små mengder oksygen.

Forskerne drar likhetstrekk mellom dette og landskapet på Mars på grunn av at det også har blitt funnet spor etter vulkansk aktivitet og isbreer på planeten. Det er et håp om at dette kan være til hjelp i forskernes søken etter liv på Mars.

## Referanser


## Se også
* Islands geografi

## Eksterne lenker
* 
* Global Volcanism Program  
* Volkansk aktivitet ved Grímsvötn innsjøene 
* Dannelse og tømming av subglasiale innsjøer 
* BBC news sin dekning av utbruddet i 2004 
* Fotoreportasje av utbruddet i 2004
Merv Griffin

**Mervyn Edward «Merv» Griffin jr.** (1925–2007) var en amerikansk TV-programleder av talkshow og spørrekonkurranser, underholder, pianist og forteller. Han begynte som sanger og han har også spilt i filmer og på Broadway. Han fikk senere jobben som programleder for sitt eget show, *[[The Merv Griffin Show]]*, og han skapte *[[Jeopardy!]]* og *Ønskehjulet*.

## Referanser


## Eksterne lenker
*
Jessheim Storsenter

**Jessheim Storsenter** er et kjøpesenter i Jessheim sentrum som er Øvre Romerikes største. Det var opprinnelig ferdigstilt 31. oktober 1968 med navnet «Fakkelsenteret» og var et av landets første. Bygget hadde en bronseskulptur av den romerske gudinnen Vesta som hadde en fakkel som brant med naturgass. På 1980-tallet erstattet man naturgassflammen med et elektrisk lys, men det ble gjort uten tillatelse fra kunstneren, og til slutt ble flammen erstattet med en bronseskulptur av en flamme.        

Den 31. mai 1979 åpnet «HK-Senteret», bygd av Harald Kværner (på samme tomt som Harald Kværner matvarehandel), på Fakkelsenterets nabotomt. HK-Senteret ble ombygd i 1996 og utvidet i 1997 av Tore Kværner, som på det tidspunktet hadde overtatt driften. Det nye HK-Senteret ble gjenåpnet 13. november 1997 med ny arkitektur og plass til 35 butikker.  

Olav Thon kjøpte Fakkelsenteret i 1998, og i 1999 inngikk Thon og Kværner en samarbeidsavtale der de to byggene skulle slås sammen. Det kombinerte senteret ble kalt «Jessheim Storsenter». Bygget åpnet i august 2003, etter en ombygging av Fakkelsenteret og HK-Senteret til ett bygg.      

Den 5. november 2008 var en ny utvidelse av senteret utført, med over &nbsp;m² gulvflate og ca. 125 butikker og 25 serveringssteder. 

Den 31. oktober 2017 åpnet Skovly, den nyeste delen av Jessheim Storsenter. Senteret fikk dermed over 150 butikker & serveringssteder.

## Eksterne lenker
* Jessheim Storsenter hjemmeside
* Olav Thon hjemmeside
Józef Szmidt

**Józef Szmidt** (1935–2024) var en tysk-polsk tresteghopper. Han hadde etnisk tyske foreldre og navnet blir ofte germanisert til **Jozef Schmidt**.

Szmidt var verdens ledende tresteghopper tidlig i 1960-årene. Han ble to ganger europamester i tresteg, under EM 1958 i Stockholm og EM 1962, og ble olympisk mester i OL 1960 i Roma og OL 1964 i Tokyo.

Szmidt var den første hopperen som brøt 17-metersgrensen, da han satte verdensrekord med 17,03 i 1960.

Szmidt ble født i Beuthen i Oberschlesien som da var en del av Tyskland. Szmidt hoppet av til Vest-Tyskland i 1975 og reiste tilbake til Polen i 1992. Han døde 29. juli 2024 i Polen.

## Referanser


## Eksterne lenker
*
Ingolf Markussen

**Ingolf Sevald Markussen** (født 6. juni 1943 på Vebostad i Kvæfjord, død 28. mars 2011) var en norsk lokalpolitiker (H) som var ordfører i Sortland kommune fra 1995 til 2003.

Markussen var utdannet gartner fra Statens gartnerskole, Rå (i dag en del av Rå videregående skole). Han eide og drev blomsterforretning på Sortland fra 1971 til 2001, og var æresmedlem i blomsterorganisasjonen Interflora. Senere var han blant annet prosessleder i Sortland for prosjektet «Ungdom i svevet».

Markussen var kommunestyrerepresentant fra 1987 og fram til sin død. Han var Høyres førstekandidat ved alle kommunevalgene fra og med 1991. Etter at han ikke ble gjenvalgt som ordfører i 2003, ble han opposisjonsleder i kommunestyret og medlem av formannskapet. Mens han var ordfører, var han også leder for Vesterålen regionråd.

## Kilder
* Bladet Vesterålen: Diplomaten (portrettintervju, papiravisen 8. mai 2010)
* Bladet Vesterålen: Overtar Høyre-roret i Sortland (13. oktober 2010, besøkt 30. mars 2011)
* Bladet Vesterålen: Ingolf Markussen er gått bort (papiravisen 29. mars 2011)
* Vesterålen Online: Ingolf Markussen er død  (29. mars 2011)
Dag Alexander Olsen

**Dag Alexander Olsen** (født 9. september 1989) er en norsk-svensk fotballspiller som per 2024 spiller for .

Som guttespiller hørte Olsen til Varde Idrettslag. Han spilte deretter for Gjøvik-Lyn. Som 17-åring gikk Olsen i 2006 til Tottenham, etter at flere andre europeiske toppklubber som Chelsea, Barcelona, Bayern München og Liverpool også hadde ønsket unggutten. Ifølge avisen VG var overgangssummen på mellom 1 og 1,5 millioner kroner, et beløp som ville stige dersom Olsen ble førstelagsspiller.

I desember 2008 signerte Olsen en fire og et halvt års-kontrakt med Valencia. Olsen fikk sin A-lagsdebut for Valencia i en treningskamp mot arabiske Al Ain de Abu Dhabi ved å spille førsteomgangen, i en kamp som forøvrig endte 1–1 etter ordinær tid.
Den 20. mars 2010 var Olsen tatt ut i startoppstillingen mot Sevilla i en Europaligakamp, men dagen før kampen fikk Olsen akillessenen delvis røket av, noe som gjorde at han var på sidelinjen i en lang periode. Olsen fikk sin første kamp igjen etter rehabilitering i desember 2011. Olsen signerte kontrakt ut året for Odd Grenland sommeren 2012, og han fikk sin debut da han ble byttet inn i det 90. minutt borte mot Haugesund 2. september 2012. Han scoret sitt første mål for klubben den 20. oktober 2012, da han fastsatte sluttresultatet til 1-1 borte mot Lillestrøm i det 89. minutt.
5. november 2012 røyk Olsen korsbåndet i kneet etter en takling på trening.
Olsen scoret i debutkampen for CD Castellon 3. november 2013. Olsen røk korsbåndet på nytt i 2015 da han spilte for Fredrikstad under en kamp mot Hønefoss. 
Olsen har spilt for Norges G19-landslag, og var hovedpersonen i NRKs dokumentar *Proffdrømen* i 2007.

I februar 2024 ble det klart at Olsen har signert for .

## Referanser


## Eksterne lenker
*
Charlottenberg

**Charlottenberg** er et tettsted i Eda kommune i Värmlands län i landskapet Värmland i Sverige. Det er Eda kommunes administrasjonssenter.

I 2010 hadde tettstedet  innbyggere.

Navnet kommer av Charlotta Larsson, Lars Daniel Larssons hustru. Larsson grunnla et jernverk i 1827. 

Charlottenberg ligger vest i Värmland og grenser til Eidskog kommune i Norge. Charlottenberg har også en jernbanestasjon som ligger på jernbanestrekningen mellom Oslo og Stockholm. De daglige SJ-togene Oslo-Kongsvinger-Arvika-Karlstad-Kristinehamn-Degerfors-Hallsberg-Stockholm stopper ikke lenger i Charlottenberg (etter 2017), men det har lokal togforbindelse til Karlstad og Kongsvinger. Lørdager og søndager går det tog fra Oslo til Karlstad som stopper i Charlottenberg.

Charlottenberg har betydelig grensehandel med flere kjøpesentre innen 15 minutters kjøretur fra Magnor/grensen til riksvei 2.

## Referanser
Cirkus Merano

**Cirkus Merano** er et norsk sirkus som ble etablert 18. april 1975 av Knut Dahl, som da var 22 år gammel. Cirkus Meranos premiere i april 1975 stod i et fullt sirkustelt i Fredrikstad. Dahls etablering ble en konkurrent til Norges femtende omreisende sirkus, Cirkus Arnardo. Cirkus Merano har siden premieren alltid åpnet sesongene i Fredrikstad, med sesongavslutning i Oslo i månedskiftet august/september. Merano var det eneste sirkuset som også turnerte i Finnmark. I 1994 ble Cirkus Merano invitert til et 3-måneders gjestespill i Polen. Premieren fant sted i Warszawa.

Høsten 2002 oppsto en offentlig konfrontasjon mellom Knut Dahl og daværende landbruksminister Lars Sponheim. Dahl følte seg indirekte beskyldt for å være dyremishandler, og bestemte seg for å legge ned sitt livsverk. Reaksjonene var strømmer av hilsninger fra publikum, og norske medier fulgte opp med intervjuer, lederartikler og kommentarer. Støtten gjorde at Knut Dahl fortsatte noen år til.

Cirkus Merano ble nedlagt i 2014, men startet opp igjen i mars 2025 og turnerer i Norge med nytt telt og utstyr.

NRK sendte utdrag av Cirkus Meranos show på TV nesten hvert år fra 1976 til 1996.

## Referanser


## Eksterne lenker
*
Åmotfors

**Åmotfors** er et tettsted i Eda og Arvika kommuner i Värmlands län, i landskapet Värmland i Sverige. Tettstedet het Åmot fram til 1917 da det fikk sitt nåværende navn. I 2018 hadde tettstedet  innbyggere.

Åmot fikk industri allerede på slutten av 1600-tallet, da en masovn ble oppført ved Kroppstadfors. Noreborgs jernverk ble anlagt der i 1750-51. I dag finnes ammunisjonsfabrikken Norma Projektilfabrik med mer enn 200 ansatte og papirfabrikken Åmotfors Bruk AB på stedet.

## Referanser
Viktor Sanejev

**Viktor Danilovitsj Sanejev** (russisk: , født 3. oktober 1945 i Sukhumi, død 3. januar 2022) var en georgisk tresteghopper som representerte Sovjetunionen. Han vant fire olympiske medaljer: tre gullmedaljer (1968, 1972 og 1976) og en sølvmedalje (1980). Han dominerte øvelsen internasjonalt på slutten av 1960- og 1970-tallet.

Sanejev slo gjennom i 1968, da han ble sovjetisk mester og gikk til topps i OL i Mexico by, der han satte ny verdensrekord to ganger: først med 17,23 meter, og deretter med 17,39.

På samme dato fire år senere satte Sanejev ny verdensrekord igjen, denne gangen i Sukhumi, med 17,44. Han vant gullmedaljer under OL 1972 i München og OL 1976 i Montréal, pluss en sølvmedalje under OL 1980 i Moskva.

Han vant også tresteg under EM 1969, EM 1974, og ble europamester innendørs hele seks ganger (1970, 1971, 1972, 1975, 1976 og 1977). Han ble russisk mester sju ganger (1967&ndash;71, 1973&ndash;75 og i 1978.

Sanejev bar den olympiske ild på stadion under åpningen av olympiske leker i Moskva 1980.

## OL-medaljer
* 1968  Mexico by &ndash;  **Gull** i friidrett, tresteg   Sovjetunionen
* 1972  München &ndash;  **Gull** i friidrett, tresteg   Sovjetunionen
* 1976  Montréal &ndash;  **Gull** i friidrett, tresteg   Sovjetunionen
* 1980  Moskva &ndash;  Sølv i friidrett, tresteg   Sovjetunionen

## Referanser


## Eksterne lenker
* 
* Viktor Saneyev på www.sporting-heroes.net
* Viktor Sanejev i Encyclopædia Britannica
Jutul

**Jutul** kan sikte til:

* Jutul/jøtul, et ord for «troll» avledet fra ordet «jǫtunn» som betegner et vesen i norrøn mytologi
* Jutul IL, et norsk idrettslag
Colorado City (Texas)

**Colorado City** er en by i og administrasjonssete for Mitchell County, Texas, USA. Ved folketellingen i 2010 hadde byen 4146 innbyggere.

Byen har et totalt areal på 13,7 km², alt er land.

## Referanser


## Eksterne lenker
*
Sonofon

**Sonofon A/S**, undertiden også omtalt som **Dansk MobilTelefon I/S**, er et dansk teleselskap etablert i 1991 av GN Store Nord og amerikanske BellSouth med det formål å tilby GSM-basert mobiltelefoni. Sonofon har hovedsete på Frederikskaj i København, men har flertallet av sine medarbeidere i Aalborg.  

Sonofon er heleid av Telenor via Telenor Danmark Holding. I 2007 hadde Sononfon 1700 ansatte (herav 400 i Cybercity) og 1&nbsp;398&nbsp;000 kunder, svarende til 23,3% av det danske mobilmarked. I 2009 er kundetallet om lag 1,5 millioner. Administrerende direktør er Henrik Clausen.

## Historie og utvikling
BellSouth og GN Store Nord søkte i 1990 om én av to utlyste lisenser til å drive GSM 900 MHz mobilnettverk i Danmark. De to selskapene fikk lisensen 9. september 1991 og dannet Sonofon for å bygge ut og drive nettverket. GSM-lisensen var det første egentlige brudd på det danske telemonopol (den andre lisensen gikk til den tidligere monopolisten TDC).

Sonofons tjeneste ble lansert offisielt september 1992 og hadde ved utgangen av året 2.500 kunder, et tall som steg hurtig i de følgende år og nådde en halv million ved utgangen av 1996. 11. januar 1998 lanserte Sonofon som det første danske selskap kontantkort, det vil si forhåndsbetalte abonnement. Denne tjenesten fikk mobiltelefoniens popularitet til å stige ytterligere, og Sonofon hadde ved utgangen av 1998 hele 700.000 kunder.

Sonofon lanserte som det første danske mobilett GPRS-tjenester i 2000. Samme år utvidet Sonofon sin forretning utenfor mobiltelefoni, da man fikk en lisens til å drive internettforbindelser med FWA-teknologi. De første FWA- forbindelser ble installert i august 2001. Sonofon hadde på dette tidspunkt ca. 1 million kunder. 

13. juni 2000 solgte GN Store Nord sin eierandel på 53,5% av Sonofon til Telenor for 13,1 mrd kroner. I perioden 2000-2003 gjennomførte Sonofon en rekke konsolideringer, hvor firmaet oppnådde et stabilt overskudd. I desember 2003 signerte Telenor en avtale med BellSouth om å overta deres 46,5% aksjepost i Sonofon, og 10. desember overtok Telenor BellSouths eierandel for 3,05 mrd kroner. 30. april 2004 kjøpte Sonofon lavpris-mobilsekskapet CBB Mobil, og senere samme år lanserte Sonofon sine første flat rate-produkter.  

I februar 2005 ble Telenors aktiviteter i Norden samlet i Telenor Nordic, og Sonofon inngikk i denne organisasjonen. I mai 2005 overtok Telenor tele- og internetvirksomheden Cybercity for 1,35 mrd kroner, og 15. august 2005 ble Cybercity-direktør Henrik Clausen i ledelse i begge selskaper. 19. desember vant Sonofon retten til å kjøpe UMTS-lisensen som ble overflødig da Telia kjøpte Orange i Danmark, og fikk dermed mulighet for å tilby 3G mobiltelefoni i fremtiden.

Høsten 2005 begynte Sonofons butikker å selge Cybercity-produkter, og i februar 2006 begynte begge selskaper å bruke Telenors blå og hvite logo (Sonofon hadde tidligere en delfin som logo og maskot).

## Eksterne lenker
*
Copromorphoidea

* Carposinidae
* Copromorphidae

**Copromorphoidea** er en gruppe (overfamilie) av små sommerfugler som ligner viklere (Tortricidae). Gruppen omfatter to familier, Carposinidae og Copromorphidae, men enkelte autoriteter slår disse sammen til én. De finnes i alle verdensdeler bortsett fra Antarktis, men mangler i Nord-Europa. Mest artsrike er de på vestsiden av Stillehavet. Noen arter i familien Carposinidae kan gjøre skade i fruktdyrking.
## Eksterne lenker
*
Hamm

**Hamm** er en by i delstaten Nordrhein-Westfalen i Tyskland med rundt 185&nbsp;000 innbyggere. Byen ligger nordøst i Ruhrområdet ved elven Lippe mellom autobahnene A1 og A2. Jernbanestasjonen er et viktig knutepunkt og er kjent for den spesielle stasjonsbygningen. 

## Historie
Navnet *Hamm* betyr «hjørne» i en gammel plattysk dialekt som ble snakket her i tidligere tider. Før ble byen også kalt *thom Hamme*, som etter hvert endret seg til den moderne formen *Hamm*. Den fikk dette navnet fordi den lå ved et hjørne av elven Lippe og den smale sideelven Ahse. 

Byen ble grunnlagt på askeonsdag i mars 1226 av Grev Adolf I av Mark. 

I 1350 tok Svartedauen livet av nesten hele byen. Bare sju familier overlevde. Hamm ble et medlem av Hansaen i 1469 og en av de mektigste byene i området, mens dagens storbyer i Ruhr fremdeles bare var små landsbyer. Under trettiårskrigen ble Hamm flere ganger erobret av forskjellige styrker. Nesten alle bygningene ble ødelagte, bortsett fra kirkene St. Georg (i dag Pauluskirche) og St. Agnes.

I 1847 stoppet det første toget på stasjonen i Hamm, og i 1914 sto Datteln-Hamm-kanalen ferdig og det første skipet ankom havnen i byen. 

55 bombetokt fra de allierte under andre verdenskrig ødela omtrent 80 % av gamlebyen og bare et par historiske bygninger sto igjen.

## Referanser


## Eksterne lenker
* 
* Bilder fra Hamm 
* Michel Muth: Historie om Hamm, del 1, del 2
* Hammona - historiske bilder fra Hamm
Boxcar Willie

Boxcar Willie (født **Lecil Travis Martin** 1. september 1931 i Texas, død 12. april 1999) var en amerikansk countrysanger. Han hadde 34 gullplater og 5 platinaplater. 

## Utvsalgt diskografi
* 1977 Boxcar Willie
* 1978 My daddy was a railroad man
* 1982 Last train to heaven
* 1991 The spirit Of America

## Referanser


## Eksterne lenker
* 
* 
*
Adhemar da Silva

**Adhemar Ferreira da Silva** (født 29. september 1927 i São Paulo, død 12. januar 2001) var en brasiliansk friidrettsutøver som deltok i olympiske leker 1948 i London, 1952 i Helsingfors og 1956 i Melbourne. Han vant to olympiske gullmedaljer og satte fem verdensrekorder i tresteg i løpet av karrieren.

Han begynte med tresteg i 1947. Han viste tidlig sitt talent, satte ny brasiliansk rekord og kvalifiserte seg til OL 1948 i London. Her ble han bare nummer 14, men både i Helsingfors 1952 og Melbourne 1956 tok han OL-gull.

Han vant gull i tresteg under de Panamerikanske leker 1955 i Buenos Aires i Argentina og 1959 i Chicago.

## OL-medaljer
* 1952  Helsingfors -  **Gull** i friidrett, tresteg 
* 1956  Melbourne -  **Gull** i friidrett, tresteg

## Referanser


## Eksterne lenker
* 
*
Harald Vestøl

**Harald Vestøl** (født 24. november 1945) var en norsk lokalpolitiker og var ordfører i Birkenes kommune i Aust-Agder fra 1991 til mars 2010. Han representerte Høyre og etterfulgte Kristen K. Flaa, som var ordfører i kommunen i 20 år for Senterpartiet. Vestøl gjennomgikk en hjerteoperasjon høsten 2006 og var i tvil om han skulle fortsette, men lot seg overtale. Vestøl har hatt samarbeid med Arbeiderpartiet, som hadde varaordfører i kommunen siste periode. Da han fratrådte av helsemessige årsaker i mars 2010, overtok varaordfører Arild Espegren ordførervervet.
## Referanser


## Eksterne lenker
*
Vømmøllokken

***Vømmøllokken*** er den første plateutgivelsen til Vømlingan. EP-en kom ut i 1994.

## Sporliste
#«Vømmøllokken» (Hans Rotmo, Håvard Flatmo)
#«Strekkmetalltråppa» (Hans Rotmo)
#«Vømmøllokken – Karrafesten»

## Medvirkende
*Terje Hilanmo – vokal, lurk og tamburin
*Per-Anders Elvertrø – gitar og kor
*Anbjørn Viem – mandolin, trekkspill og kor
*Håvard Flatmo – bass, mandolin og kor
*Terje Tranaas – rytmeprogrammering
*Åge Aleksandersen – produsent
*Rune Nordal – tekniker
Örderpop

***Örderpop*** er et album med Vømlingan som kom ut i 1997.

## Sporliste
#«Likar om du fer»
#«Vömlingan kjem»
#«Sangen om den røde rubin»
#«Alt va mytji lettar da enn no»
#«Mamma overalt»
#«Gammeltida»
#«Ny tid»
#«Jegerblod»
#«Ingenmannsland»
#«Vise om byen Hiroshima II»
#«Synnøve»
#«Månen»
#«Bogapatul»

## Medvirkende
*Terje Hilanmo – vokal, lurk, tamburin og munnspill
*Per-Anders Elvertrø – gitar og kor
*Anbjørn Viem – mandolin, trekkspill og kor
*Håvard Flatmo – bass og kor
*Even Granås – trommer
*Gjermund Kolltveit – fele
*Simon Emes – obo
Vömmölspelet

***Vömmölspelet*** er en EP med Vømlingan som kom ut i 2004.

## Sporliste
#«Vömmölfjellet Rundt»
#«Dans! Dans!»
#«Tivoli»
#«På Kafé»
#«Vömmölspelet»

## Medvirkende
*Terje Hilanmo – vokal, lurk, tamburin og munnspill
*Per-Anders Elvertrø – gitar og kor
*Anbjørn Viem – mandolin, trekkspill, melodica, bouzouki og kor
*Håvard Flatmo – bass og kor
*Espen Myrvang – trommer
*Håvard Krogstad – gitar
*Åge Aleksandersen – gitar
*Terje Tranaas – programmering
Ex navicula navis

**Ex navicula navis** (*«Fra en båt, et skip»*) er en devise som finnes på en rekke historiske segl og våpenskjold knyttet til Łódź. Den regnes i dag for å være byens motto.

I 1423 gav kong Vladislav II Jagello bosetningen Łódź byrettigheter, men den nye byen oppnådde ingen større posisjon i det polske kongeriket i løpet av flere århundre. Det var først i 1820, da Kongress-Polens myndigheter med Rajmund Rembieliński i spissen anla en fabrikkbosetning i byen, at utviklingen virkelig skjøt fart. Łódź utviklet seg til å bli et av de største sentrene for tekstilindustrien i Europa, og denne usedvanlige utviklingen ble sammenfattet i den korte devisen «ex navicula navis» («fra en båt, et skip»). Mottoet er et ordspill på byens navn *Łódź*, som betyr *båt* på polsk.
Kay Jeiskelid

**Kay Arne Jeiskelid** (født 1946) var ordfører i Bykle kommune i 26 år. Jeiskelid representerer Høyre. 

Etter flere perioder fra 1985 som ordfører og representant for Arbeiderpartiet var han ordfører som representant for ei upolitisk liste i kommunen. Tidlig i perioden 1999 til 2003 meldte han overgang til Høyre. Ved valget i 2003 fikk han fornyet tillit som ordfører i kommunen. Han er den ordfører i Aust-Agder som har lengst fartstid. 

Foruten å være politiker er Jeiskelid også maskinentreprenør. Før han ble ordfører, var han varaordfører i to år, fra 1983 til 1985. Da var Tor Byklum ordfører. I 2011 ble han avløst av Jon-Rolf Næss fra Arbeiderpartiet.

## Referanser


## Eksterne lenker
* 
*